Rama IXs regjeringstid har sett 17 militærkupp og 26 statsministre; i et land der politikken til tider kan være veldig urolig, har kongen blitt et symbol på stabilitet og kontinuitet. Kongen har i thailendernes øyne regjert plettfritt, og dette gav ham en unik moralsk tyngde: Da Rama IX talte, lyttet folket til det han hadde å si. Siden kongen hadde vært moderat i å bruke denne evnen til å påvirke landet, hadde folket respekt for ham, og kongen ble ansett for å være en slags «reservemakt» – en som kunne rydde opp når ting gikk veldig galt.